|  |
| --- |
| image001  Република Србија |
| **МИНИСТАРСТВО ФИНАНСИЈА**  **Управа за трезор**  Београд, 28.06.2018. |
| Поп Лукина 7-9  Б е о г р а д |
|  |
|  |
|  |
|  |

**Поштовани корисници јавних средстава**,

На основу Закона о Регистру запослених, изабраних, именованих, постављених и ангажованих лица код корисника јавних средстава ("Службени гласник РС" број 68/15 и 79/15-исправка), Влада Републике Србије донела је **Уредбу о Шифарнику радних места** („Службени гласник РС” број 48/18), којом се утврђују шифре радних места на основу којих корисници јавних средстава уносе податке о радном месту на којем раде запослена, изабрана, именована и постављена лица у Регистар запослених, изабраних, именованих, постављених и ангажованих лица код корисника јавних средстава.

**Уредба о Шифранику радних места ступа на снагу 30.јуна 2018.године.**

Шифра радног места у Регистру запослених, изабраних, именованих, постављених и ангажованих лица код корисника јавних средстава, уноси се у **колону 18. Шифра радног** **места/занимања** **у Обрасцу 1 – Подаци о запосленима на неодређено и одређено време,** **изабраним и постављеним лицима.** Попуњавање ове колоне **обавезно је за све кориснике јавних средстава.**

На сајту Управе за трезор, у делу Сервиси – Регистар запослених, на путањи <http://www.trezor.gov.rs/src/services/employee_registry/> можете наћи: Уредбу о Шифарнику радних места и Шифарник радних места.

За правилно одређивање шифре радног места, можете погледати Упутство за примену Уредбе о шифарнику радних места, на сајту Министарства државне управе и локалне самоуправе <http://www.mduls.gov.rs/aktivnosti-obavestenja.php#a134>.

С поштовањем,

**Управа за трезор**